Oficiala organo de Austruja Esperanto-Delegitaro (A. E. D.) f Esperanto-Delegitaro 
de Wien (E. D. W), Tutmonda Esperantista Ligo Fervojista (T. E. L. F.) kaj 

Universala Esperantista Pacifista Ligo (U. E. P. L.) 

2“ faro. No. 1 Monata Januaro 1923 

Redaktejo kaj administrejo: Korneuburg apud Wien, Hovengasse 12, II, 13 

Kunlaborantol ! Skribu legeble, relcnti kopion, aktualaĵojn senduĝis la 1* de I’monato 

Manuskriptoj ne resendataj. 

Jarabono: Por Aŭstrianoj kaj Germanoj 30.000 aŭ. K, Alilandanoj 3.50 svis. fr. 


DEKDUO DA VIROJ FORŜOVIS FERPONTON. 

Originala artikolo por „A. E.“ de Walter »Smital, Wien. 

La teknikajn datojn afable disponigis la ĉefinĝeniero Leopold Hannes de la konata pont- 

konstrua entrepreno Waagner-Biro A.-G., Wien-Graz. 


La 17. decembro 1924 antaŭtagmeze 
oni translokigis en Wien tutan ferpunton 
720 t 1 ) pezan je distanco da 20 m. 

Temas pri Brigittabrticke (t. e. Bri- 
gitta-ponto), kiu transigas tre gravan 
interkomunikiĝvojon inter la Donaŭ- 
najbaraj (nordorientaj) kaj la okcidentaj 
urbdistriktoj trans Donaŭkanal kaj tie! 
interligas ankaŭ trigravajn fervojstaciojn 
de la urbego. 

La fera porli^aro (konstruita en 1871) 
sin prezentas trapezforma fertrabajo 
je 67 m apogdistanco, konsistanta el du 
ĉefaj portvandoj kun veturejporta riparo, 
sur kiu kuŝas ligna veturejtavolo kun 
lignokuba pavimo, 105 m larĝa. Ambaŭ- 
flanke estas fiksitaj po unu 3 80 m larĝa 
irejo. La ponto povis porti proks. 600 t 
entute, plej pezan unuopan veturilon 
da I2t. 2 ) Ĉiama zorgigaĵo iĝis la ponto 
depost la ĝenerala funkciigo de I’elektra 
tramvojo kaj la konstanta plipeziĝo de 
la strataj ŝarĝveturiloj. Krome oni devis 
gin ofte ripari, car la materialo estas 
veldfero. 3 ) 

Fine la komunumo Wien decidis la 

') 1 tuno = 1000 kg. 

*) Sur la aliaj (pli novaj) kanalpontoj: 
28 t, respektive 38 t. 

®) Germane: Schweisseisen. 


Represo en naciaj gazetoj dezirata. 

konstruon de nova ponto kaj ronde- 
demandis pri ofertoj en „Zeitschrift des 
bsterr. lngenieur- u. Architektenvereines", 
Jahrgang 1924, S. 353 (t. e. „Organo 
de Austria Inĝenier-kaj Arkitekt-Unuiĝo“, 
jarkolekto 1924, pĝ 353) Naŭ tre in- 
teresaj projektoj pri ferpontoj kaj kvin 
pri ferbetonaj estis la rezulto; projekto 
de la firmo Waagner-Biro A-G. 
estis akceptata. Lau la sistemo ĝi estas 
unueca trabo super Jonga mezaperturo 
kaj du mallongaj flankaj aperturoj kun 
artikoj proksimume en la kvaronpunktoj 
de la meza. 

Por plej ekonomie solvi la pro- 
blemon de provizorajo dum la nov- 
konstruo, oni decidis forŝovi la ĝis- 
nunan portajon 20 m kontraŭfluen de 
ĝia antaŭa loko. 

Kvankam la transportado de tiom 
grandaj amasoj estas teknike simpla, 
tia laboro tamen restas dependa de 
malicaj cirkonstancoj; des pli ĉi okaze, 
ĉar la kaja grundo, alŝutita akvotralasa, 
estas ne fidinda. 

Senpacience la logmtaro atendis la 
efektivigon de tiu sensacia laboro, kiu 
ja ankaŭ estis ŝangonta la kutiman 
stratbildon. 

Unue oni kelkajn metrojn laŭflue 
de la ponto starigis provizoran kablo- 
portponteton kaj transmetis tien ia 
telegraf- kaj telefonkablojn de la poŝto 
kaj ia kondukilojn de la elektrofarejo. 

La 8. oktobro komencis la Iaboroj 
por la forŝova trabaro. Sur ambaŭ 
bordoj estis palisegoj elekire enbatataj 
en tri vicoj paralele al la kanalo, met- 
ata sur ilin premegaliga pezondisiga 
intertavolo, 4 ) sub kiu malleviĝoj devis 
esti tiom bagatelaj, ke lokaj kurbiĝoj 
de la ŝovreloj, pro plieniĝo de paliso 
dum Ia ŝovado, ne povis okazi. 

Ln ŝovejo mem konsistis el najbar- 
sintuŝaj kverkaj fervojsubrelaĵoj kun 
ŝtalreloj (profilo A de Aŭstria Fervoj- 
aro), 140 mm altaj. La reloj estis in- 
stalitaj 5 %,, deklive por egaligi even- 
tualan de la palisoj malleviĝon. Por 
minimumigi tiun, antaŭe okazis provoj 
(en Teknika Akademio-Wien kaj en la 
pontkonstruejo Waagner-Biro A-G) pri 
la enpremiĝo je la uzota lignomaterialo 
rektangule je la fibroj; konstato: per 
30 kg/cm 2 : 10 mm. Laŭ tio oni ne 
pi votligis & ) la palisojn, sed metis sur 
la palisokapojn 7 mm dikajn ferladojn. 
Efektive la lignopremiĝo estis nur du- 
milimetra (la palisoj cedis je 0‘8 mm 
kaj kurbiĝo de la ladotraboj mem — 
senapoge portantaj je distancoj da 5 m 
— entute ne estis konstatebla). 

Sur la ŝovejo 8 veturiloj kun po 
4 rulajoj atendis la pontŝarĝon. Po 
du estis interligitaj per balancilo, kiu 
servis por kaŭzi egalpremon sur ĉiujn 
rulajojn. Tiu premo do estis 720 t 
(pontpezo) : 32 (rulaĵoj) = 22*5 t (sur 
unu). Kalkulado pri la aksfroto kaj la 
rulvetura rezisto rezultigis, ke oni be- 
zonos tirforton da 23 kg por ĉiu tuno 
de 1’ ŝarĝo, do 720 X 23 kg = 16 560 kg. 
Tiun forton i* veris ambaŭborde po unu 
trituna vinĉo 6 ) kombine kun sesobla 
takelo 7 ): 6 X 3 t 18 t. 

Intertempe laŭ la nova pontakso 

4 ) Konsistanta el tri ladotraboj (1400 mm 
aitaj) kun rektangulaj randaj flankalaĵoj. 

4 ) Germane: verzapfen. 

f ) Germane: (Trommel-)Winde. 

0 Germane: Flaschenzug. 


perantisto 

estis preparitaj interligaĵpartoj inter la 
provizoraj murlagroj 8 ) kaj la bordoj, 
kaj ankaŭ plifortigita la tegtavoio super 
la laŭkanaia linio de 1 urba subtera 
fervojo 

La 12. decembro nokte la ponto 
estis levata 9 ) kelkajn centimetrojn kaj 
remetata sur lignoŝtiparon 80 cm larĝan, 
je kies ambaŭ flankoj estis instalitaj la 
ŝovreloj je 1 m interreldistanco. Oni 
elprenis la lagrojn kaj adaptis ilin en 
la fabriko por ilia nova loko. 

En la nokto inter la 16. kaj 17. de- 
cembro oni ĉesigis la transpontan fre- 
kventon, interrompis la elektrokonduk- 
ilojn de la tramvojo, disigis la pontan 
veturejon de la strato. Poste la ponto 
estis levata je 40 cm, la pretaj veturiloj 
kuplataj kaj subŝovataj. Matene la 
17. decembro la remallevita ponto 
atendis sian migradon 

Post laborpaŭzo la forŝovado ko- 
mencis kaj post du horoj estis 

finita. 

La transmisia rilato 10 ) de 1’ vinĉoj 
estis 1:86, do la tuta (konsideranteja 
sesoblan takelon): 6 86 = 516. Car 

oni bezonis tirforton da 16.560 kg, estis 
do necesaj 16.560 kg : 516 = 33 kg je 
ambaŭ vinĉoj, do 33 kg: 2 =10 5 kg 
je unu moviga ŝafto. 11 ) Tiu ĉi forto 
estis facile liverebla de ses viroj ĉe ĉiu 
vinĉo. La observita rapideco de la 
movo estis 1 m dum 6 minutoj. 

Por eviti oblikvinterpremiĝon de la 
ponto la ŝovrelaro estis zorgege mezur- 
kontrolata: Je longo da proks. 35 m 
oni konstatis inter la ŝovreiparoj (67 m 
distancaj unu de la alia) neĝustecon 
da 2 mm de preciza paraleleco. — Por 
ke la vinĉoj sur ambaŭ bordoj laboru 
konforme, laŭlonge la reloj estis aranĝ- 
ataj po unu skalo, kiujn preterglitis po 
unu montrilo flksita sur la ponto. El 
de kancelo instalita sur la pontmezo la 
de 1’ montriloj indikataj skalpunktoj 

Germane: Mauerlager, Mauerauflage, 
Widerlager. 

tf ) Por la Ievado oni disponis kvar hi- 
draŭlajn glicerinoleo-premilojn je po 300 t 
leviforto. 

10 ) Germane: ObersetzungsverhSltnis. 

tl ) Germane: Antriebwelle. 

estis montralaj ambaŭflanken per gran da 
duobla ciferplato. 

Post la alveno de la ponto sur la 
destinita loko la pontakso estis kon- 
trolata, ia tirŝnuregoj malstreĉataj, la 
tramvojreloj kunigataj, la pavimo al- 
metata sur la mallongaj interligpartoj 
surbordaj kaj la elektrokondukiloj por 
la tramvojo alligataj. 

La 19. decembro matene la ponto 
estis post antaŭa ŝarĝprovo ree dis- 
ponigata por la frekvento tutampleksa. 

La tutan senmalhelpe okazintan pro- 
cedon efektivigis la pontkonstrufirmo 
Waagner-Biro A.-G, Wien-Graz, sub 
gvidado de la konstruoficejo de Urbo 
Wien (pontfako: d-ro inĝ. Musil). 

A * 

NOTO. Ciokaze Ja atento de ĉiu serioza 
esperantisto estu direktata al Eugen Wiister, 
Maŝinfaka Esperanto-vortaro prielementa (el- 
donejo F. Hirih & Sohn en Leipzig, 1923, 
Esperanto-fako), kiu tre faciligis la laboron 
al la verkinto. 

KARA LEGANTARO! 

Kiu kelkajn jarojn observis la Esper- 
anto-movadon en Aŭstrio, scias, kiel 
eksplode ĝi pliampleksiĝis en la tempo 
antaŭkongresa. 

Se jam en pasintaj jaroj interliganta 
raportorgano estis bezona, depost la 
kongreso ĝi estas nepra necesajo. Ne- 
niu inter la konstante por Esperanto 
laborantoj neos tion. 

Ne estis la rezulto de gazetfonda 
febro aŭ de persona famiĝemo, ke sam- 
ideano Steiner en tiu kriza tempo 
eldonis „A. E.“. Oni devus pli precize 
diri: li riskis eldoni ĝin. Kiom ofte nia 
samideanaro jam ĝoje salutis novan 
aŭstrian gazeton! Sed, kiatn oni pcgu...! 

Mi ne volas timigi vin. Vi ne pagu 
pli multe ol vi pagis ĝis nun. Sed: 
ĉu ĉiu Esperantisto konata al vi per- 
sone estas jam abonanto de „A. E.“? 
— ĉu ĉiuj viaj gelernantoj? Jen lasolvo! 
Bonvolu do helpi la pluan ekzistadon 
kaj perfektiĝon de nia organo per abon- 
igo. Almenaŭ adresojn de interesigotaj 
personoj sendu ĉiu el vi! La redakcio 
tuj alsendos al tiuj personoj prov- 
numerojn tiel subtenante ankaŭ vian 
propagandlaboron. 


erantisto Paĝo 3 

Precipe varbu anoncojn! Anonci en 
internacia gazeto, kiu eniras pli ol du- 
dek landojn, signifas ja ankaŭ por la 
koncerna firmo ne nur Esperanto-sub- 
tenon. Jen, Esperanto-akcela financa 
lielpo — ne el via poŝo! 

Ciu liveru iel parteton da laboro 
por fine garantii al Aŭstrio valoran 
Esperanto-organon. Walter Smital. 

LA AUSTRIA MINISTERIO 
POR INSTRUAFEROJ KAJ 

ESPERANTO. 

La centra direktoro de la liglandaj 
edukinstitutoj sendis al ni jenan de ni 
esperantigitan leteron, respondante al 
dankletero de A. E D.-konferenco en Graz 
(komp. protokolon en n-ro 5, 1924) pro 
lia ĝisnuna favorado de E. en liglernejo 
Traiskirchen (komp. artikolon en n-ro 4, 
1924), kie s-ano Steiner gvidas du 
kursojn kun 70 lernantoj. 

Liglanda ministerio por instruado 

Centra direkcio de la liglandaj eduk- 
institutoj 

Wien I, Minoritenplatz 5. 

Nr. 6462/BE A. 

Wien, la 16. dec. 1924. 

Al s-ro H. Steiner 

en Bisamberg apud Wien. 

Pro la afabla alskribajo d d. 7. dec. 
1924 mi havas la honoron diri al vi 
plej koran dankon. Kie kaj kiam la 
cirkonstanco] tion permesos, mi certe 
klopodos, akceli vian celadon al en- 
konduko de Esperanto en la aliaj lig- 
landaj edukinstitutoj. 

Plej bone dankante pro la ĝisnuna 
tie] neegoista intereso pri la liglandaj 
edukinstitutoj, mi signas 

esprimante estimegon 

plej sindone 
S c a p i n e 1 1 i m. p. 



En la venonta numero aperos 
denove artaj ilustrajoj. 

La venonta internacia kon- 
greso de esperantista labor- 

istaro en Wien. 

La eksekutivo de Sennacieca Asocio 
Tutmonda (S. A.T.) en Paris, la ĉefa 
proletaria organizaĵo ^sperantista kun 
pli ol tri mil membroj en ĉiuj landoj 
de P mondo, ĵus decidis en interkon- 
sento kun sia Wien-a reprezentantaro 
okaz'gi sian Kvinan mondkongreson 
komence de aŭgusto en Wien, La an- 
taŭaj kongresoj de tiu laborista asocio 
okazis je honora prezidanteco de prof-ro 
Einstein, Henry Barbusse, Romain Rol- 
land kaj E. Toller. 


estis reprezentataj, en 1923/24 jam 
15 000, kiuj allogis 175.000 vizitantojn 
ĉiulandajn. 

La venonta printempa foiro 1925 
(I . ĝis 7. marto) estos karakterizata per 
aliĝo de grandioza speciala subfoiro 
teknika sur aero de 400000 m 2 . Gi- 
ganta nova halo por tiu celo estos in- 
aŭgnrata. 

Ĉiu Esperantisto scias pri la meritoj 
de la foirdirekcio je la Esperanto- 
movado. Do varbu por ĝi! Postulu 
Esperanto-prospektojn kaj afiŝojn ĉe 
„Messeamt, Leipzig, Markt 4“ kaj dis- 
vastigu tiujn bonegajn Esperanto-propa- 
gandilojn! La redakcio. 


Foiro de Leipzig. 

Skribi ties historion signifus verki 
la ĉefan parton de 1’ germana kaj gravan 
ankaŭ de I’ eŭropa historio ekonomia. 
La untian fojon ĝi dokumente estas 
nienciata en la jaro 1268 kaj malgraŭ 
ofta interrompo per milito aŭ ekonomia 
mizero ĝi ekfloris ĉiam denove. Adapt- 
ante sin al n vaj cirkonstancoj ĝi re- 
spegulis ĉiam la kulturan staton de la 
epoko. 

En 1897 nur 1300 ekspozantaj firmoj 


Internacia specimena foiro 

de Lyon 

jus dissendis siajn invitilojn, bele ilu- 
stritajn, por la 2. ĝis 15. marto 1925. 
La foiro estas ĉiujara, universala, inter- 
nacia, moderna. La E.-oficejo troviĝas: 
Lyon, 30 Rue Ferrandiere, kie ankaŭ 
estas la akceptejo por esperantistaj 
vizitontoj. Al ĉiu esperantista komerc- 
isto, kiu deziras ricevi proponojn, kata- 
logojn, prezlistojn pri iu artiklo, la foiro 
ofertas senpagan anoncon en sia bulteno. 


Aŭstruja Esperanfo-Delegitaro 


A.E. D.-direktantaro priparolis en 
sia kunsido 27. decembro organizajn 
aferojn kaj decidis, alvoki Ia landestrojn 
kunhelpi en statistika laboro, knnlabori 
en la raportado al „A. E. M , rapide al- 
sendi kotizojn kaj antaŭmeti proponojn 
pri ŝanĝo kaj kompletigo de la labor- 
regularo de A. E. D. 

Instalo de gazetservo. En la ĵus 
okazinta konferenco de A. E. D. en Graz 
oni komencis realigi la ĝis nun tre forte 
sentatan bezonon: konstanta kaj sistema 
informado de la nacilingva gazetaro pri 
la progresoj de Esperanto. Por tiu ĉi 
celo oni konfidis la starigon kaj gvidon 
de gazetservo al d-ro Emil Pfeffer 
kun la kooptito prof-ro d-ro Chris fa- 
ne 1 1 por la eksterwiena terilorio. La 
gazetara servo en Wien starigis komi- 


taton, kies anoj estas krom la nomitaj 
ankaŭ la kooptitaj s-roj C e c h kaj 
prof-ro d-ro J o k 1 (por la ĉeĥa gazet- 
aro). Gen. sekretario. 

La komercistkursa eksperimento 

decidita de K. R. en Geneve, pente- 
koston 1924, kies organizanto estas 
s-ro Edmonds, London, komencos 
en januaro. Estos aranĝataj en mini- 
mume dek diversaj landoj samtempe 
25horaj kursoj por komercistoj, &e eble 
sub kontrolo de grava komerca orga- 
nizaĵo. Post la fino (en marto) la nesam- 
landaj partoprenintoj estos interrilatig- 
ataj por provi ilian kapablon je komerca 
korespondado. — Varbu kursanojn en 
komercistaj r.ondoj de Wien! Hi anoncu 
sin skribe al BUro Feller, Wien I, 
Sonnenfelsgasse II. 

Germanlingvaj gazetpropagand- 
istoj aientu! (Alvoko de „Gazetara 
Servo de A. E. D.“) La lau decido de 
A. E. D.-konferenco en Graz jus instalita 
gazetservo petas samideanojn en duj 
iom grandaj urboj de Austrio kaj tuta 
germanlingva eksterlando, sendadi al 
ĝi eltranĉajojn el germanlingvaj jurnaloj 
kun esperantaj artikoloj kaj notoj, taŭgaj 
por represo. Temas tie ĉi same pri 
poresperantaj varbartikoloj, kiel ankaŭ 
pri diverstemaj traktajoj, tradukitaj el 
Esperanto germanlingven. Al siaj kun- 
laborantoj sendados la gazetservo laŭ- 
dezire por la loka gazetaro destinitajn 
kontribuajojn. Adreso:D-roE Pfeffer, 
presgvidanto, Wien II/ 1, Postamt 34. 

Grupo Si. POlien aranĝis la 
19. decembro Zamenhof-festvesperon, kiu 
treege kontentigis la multnombrajn alven- 
intojn. Kolekto por Zamenhof-monumento 
bone sukcesis. 


Internacia konferenco 
por la uzado de Esperanto en 

sciencaj kaj teknikaj rondoj 

* 

okazos en Paris, majo 1925 Gia celo 
estos, studi la rimedojn taŭgajn por 
efektivigo de diversflankaj deziresprimoj 
pri uzo de Esperanto en scienco kaj 
tekniko. 

Bonvolu tuj konigi adresojn de 
scienculoj, teknikistoj, societoj, firmoj, 
fakgazetoj, eldonejoj gravaj por la afero, 
menciante ĉu ili jam favorasEsperanton, 
estu decentre invitotaj aŭ — preferinde! 
— la invitilo de vi aŭ alia tiea per- 
sono transdonota, plue ĉe societoj, kiu 
reprezentos ilin en Paris. Aliĝo senpaga. 

Ne senage restu en tiu grava 
afero! Eklaboru tuj kaj sendu ĉiujn 
informojn al Fr. J. Schade, Wien VI, 
Mollardgasse 55. 


Esperanto-Delegitaro de Wien 

Wien XXI, Am Spitz 14. 


KORAN GRATULON 

al niaj du malnovaj pioniroj s-ro kort.- 
kons. Ferdinand Hartwich kaj s-ro d-ro 
■ Edmund Sos, kiuj ambaŭ antau nelonge 
festis sian 60jaran naskiĝtagon. 

Ni esprimas al ili ĉiokaze nian kor- 
egan dankon pro ilia longja^a poresper- 
anta laboro kaj bondezirojn por la 

estonto, nome de la esperantistaro 

de Wien: 

La estraro de E.-Del. Wien. 

„Der stadtische Angestellte u , 
Wien (t. e. „La Urba Postenhavanto”) 
depost mallonga tempo disponigas al 
la „Esp.-Organizo de ofichavantoj de 


Urbo Wien" grandan lokon por arti- 
koloj pri E. Gojiga pruvo, ke ankau 
tie degelas la glacio. Al niaj fervoraj 
s-anoj laborantaj tie koregan gratulon! 

,,Junulc\ro M kunvenas jaudon 7V, 
kafejo, 111, Radetzkystrasse 23. Prelegoj: la 
15. januaro s-ino Hacker, 22. januaro f-ino 
Zimmer, 29. januaro s-ro Wark^ny, 
5. f ebruaro f-ino Berger, 12. februaro f-ino 
P 1 a c z e k. — Arangos kurson en lernejo, 
H, Blumauergasse 21, la 19. februaro je la 7a. 
Gvidanto W a r k a n y. 

„Vesperto", dramatika rondo Esp. 
en Wien, intencas fondi unue mandolinan 
s e k c i o n kaj invitas E-ojn, kiuj scias ludi 
mandolinon aŭ similajn instrumentojn, anonci 
sian partoprenon al sekretario Fr. Vast a, 
Wien XIV, Reindorfgasse 13. 


Tutmonda Esperantista Ligo Fervoiista 

Centro: Bisamberg n-ro 248 apud Wien. 


Elektrigo de Arlbergfervojo. 

Kiel konate Arlberg estas 1802 m 
alta Alptranspasejo ce la iimo inter 
Tirol kaj Vorarlberg (t. e. lando antau 
Arlberg). Gi an kail disigas la akvojn 
fluantajn unuflanken al Rhein, aliflanken 
al Donau. jam en la jaro 1824 estis 


finkonstruata alpstrato trans ĝin de 
Stanzertal (valo) al Klostertal. 

La ekonomia kaŭzo por tiu inter- 
komunikilo estis, krei transporteblon 
por komercajoj el oriento trans Trieste 
kaj por naturajoj el Hungarlando okci- 
denten krom la sudgermanaj fervojoj. 

En 1880 komencis sub gvidado de 
inĝ. Julius Lott (f 1883) la konstruo 
de 136 6 km longa fervojiinio Inns- 
bruck— Bludenz, kin povis esti inaŭgur- 
ata la 20. septembro 1884 

Estis necese konstmi 1025 km Ion- 
ian tunelon. La laboroj penigaj kaj 
danĝeraj daŭris preskaŭ kvar jarojn 
(ĝis 15. novembro 1883) kaj kostis 
191 milionojn da guldenoj (1 guldeno 
valoris tiam 2 1 sv. fr.). Interesa estas 
tiu ĉi fervojparto ne nur pro la long- 
eco de la tunelo, sed ankaŭ pro la 
fakto, ke en ĝi troviĝas la maksimuma 
altiĝo ĝis nun ĉe adherfervojoj atingita 

(314'Voo). 

Oia orienta enveturejo situas 1302 m 
alte, la okcidenta 1215 m, la plej alta 
punkto 1311 m. 


Por la vojaĝado la elektra funkciigo 
de la trajnoj estas tre grava plibonigo. 
Oni ja devis ĝis nun eĉ per rapideg- 
trajno veturi 20 ĝis 25 minutojn tra la 
tunelo kun fermitaj fenestroj pro la fumo. 

La 24 novembro 1924 la unuan fojon 
la D-trajnoj 309 kaj 310 pasis la tu- 
nelon per elektra forto movataj. 

H. Steiner, Bisamberg. 


Novaj reprezentantoj. S-ro'inspektoro 
Ludwig F r e y en Budapest (sudfervojdirekcio) 
por Hungatlando kaj s-ro Jules Per let, ofic- 
isto de la fervoja departemento en Bern, 
Postfach trs. 560, por Svislando. 




Reprezentantoj! Bonvolu ne pro- 
krasti viajn raportojn! Gekolegoj sendu 
bonvole fakartikolojn! 


UniversaSa Esperantista Pacifista Ugo 

Centro: Wien 1. Hofburg (Aŭstrio). 


Kiel ni praktike solvu la 
problemon de V perforto. 

Okaze la A. E. D.-konferenco en Graz 
la tiea grupo de militkontraŭuloj invitis 
la vicprezidanton de U. E. P. L , s-ron 
Walter S m i t a 1 -Wien, paroli dimanĉe 
7. decembro 1924 en publika kunveno 
pri supre nomita temo. Jen konciza 
raporto pri liaj vortoj. 

Bazante sur idedifinoj de doktoro 
K o b 1 e r, Wien, 1 ) pri potenco, devigo, 
perforto kaj rajto, li ilustris la nunan 
mensostaton de P socio kaj ties edukc- 
kaj instruadkauzoin. 

En la f a m i I i o kutime la petrigardo 
de 1’ patrino reprezentas nekontraŭstar- 
eblan sugestan devigrimedon de la 
eduko, la bastono de la patro per- 
f o r t a n. 

En la I e r n e j o la infanoj kreskadas 
sub la influo de perfortgl orado: 
Konkerintoj estas prezentataj kiel „grand- 
uloj de siaj epokoj" k s. 

La ĉiuhoma bestrestaĵo perfortemo 
tiel ĉiam denove estas nutrata. 

‘) Prezentitaj en diskuto pri la probiemo 
de 1’ perforto, okazigita de Ligo de Milit- 
kontraŭuloj en Wien, 22. novembro 1924. 


En la publika vivo konstanta 
pliiĝo de organiziteco ebligis kolektiv- 
perforton, militon. Kvankam laŭsperte 
perforto ĉiam efikas nur negative, ne- 
niam kreis daŭran bonon, do ne estas 
tauga rimedo, ja nuligas sin mem, eĉ 
mem forigas la perfortintojn, 2 ) tamen 
la „publika opinio" laŭsente kon- 
servis la kredon je taŭgeco de la ri- 
medo perforto: „La nuna stato neniam 
ŝanĝiĝos, la potempaj potenculoj bezon- 
okaze ĉiam uzos perforton." La spert- 
bazo de tiu kredo estas la egala kon- 
duto de ĉiuj regintaj politikaj potencoj, 
ilia sama sistemo: „La plifortulo estas 
prava." 

Tiun eraran publikan opinion ni 
devos ŝanĝi; modele labori laŭ la de- 
vizo „Reciprokan helpon!“ anstataŭ 
„batalo de ĉiuj kontraŭ ĉiuj“; per klerec- 
disvastigado ekkonigi generate la ko- 

s ) Kompreneble la biblian vorton: „Kiu 
ekprenas glavon, pereos per glavo" kaj la 
raporton de la^speciala komisiono por studo 
de la efikoj de hernia kaj bakteria milito al 
Ligo de Nacioj, laŭ kiu n la civila Jogantaro 
ne povas esti ŝirmata kontraŭ la hernia ba- 
talilo* kaj „ne ekzistas efika metodo de 
kolektivŝirmo" kontraŭ la 0 pli ol 1000 jam 
ekzistantaj venengasoj". 

munan celon de ĉiuj normalaj homoj: 
feliĉiĝi; interligi la diversnaciain kaj 
-klasajn homojn (jam infanojn!); mal- 
ebligi pogrupan fiagitadon kaj simil- 
maniere helpi al fina solvo de 1’ socia 
problemo sur internacia bazo. 

Por tio ekestis al ni en la lasta 
tempo du gravaj rimedoj: senfadena 
disaŭdigo kaj Esperanto. 

Celkonscia laborado je ni mem, en 
familio, lernejo, publika kaj precipe in- 
ternacia vivo kondukos nin al nia celo 
sole hominda: pleja feliĉo de duj — 
sen perforto. 


La 2 l )2 hora paroiado estis akceptata 
kun ega entuziasmo. S-ro Smital for- 
lasis nin akompanata de nia deziro, ke 
li parolu buldau denove en Graz antaŭ 
pli granda aŭskultantaro. 

Josef Eder, Graz, 

prezidanto cU* Esperanto-rondo „Homiĝu!“ 


Austra Pacifista Esp. So- 
cieio aranĝos kurson en Oberrealschule, 
Wien HI, Radetzkystrasse 2, 16 februaro, 
6a vespere, kaj poste ĉiun lundon. Gvidanto 
R. M. Frey. 


RIMARKINDAJ 

PRESAĴOJ. 

Literature Nondo. Eldonas: Hungara 
Esperanto-lnstituto, Budapest VI, Eotvos-u. 3. 

Aperis la novembra numero de ĉi tiu bon- 
ega revuo. Samkvalita. laii la interna valoro 
kiel duj ĝisnunaj, ĝi malampleksiĝis je unu 
triono de sia. paĝnombro. Kial? Kiu kulpas 
pro d tio? Cu ne nia anaro mem? Cu ni 
estas tiom malmultnombraj, ke nia unika ilu- 
strita beletristikajo, tieLeminenta, povas havi 
nur 300 abonantojn? Cu estas kredeble, ke 
ĝi pro manko de necesega subtenado povus 
ftiziĝi kaj fine eĉ morti? Tiun ĉi demandon 
respondu du unuopa neabonanto al si mem 
kaj — agu laŭe! Franz Zwach, Wien. 

Prof. Dr. Franz Christanell : Esperanto, 
ein tnoderner Bildungsfaktor (t. e. Esper- 
anto, moderna klerigilo). Esperanto-eldonejo 
Ellersiek <& Borel, G.m.b.H., Berlin-Dresden, 
1 924. A 

Gustatempe, kiam la enlernejigo de Es- 
peranto ekestas aktuala problemo, prof-ro 
Christanell koncize prezentas sur 24 paĝoj 
konvinkigan vicon da ideoj pri tiu temo. Tiu 
germana teksto ne nur ege taŭgas kiel in- 
formilo por skeptikuloj pro la senpasia, sed 
varmkora traktmaniero de nia klarspirita 
eminentulo, sed ankaŭ havigos valoran scion 
pri Esperanto-koncernaj pedagogiaj konsi- 
deroj liverante tiel disvastigindan argument- 
aron. Al propagandistoj mi en la nuna tempo 
ne povas rekomendi pli taŭgan konvinkilon 


por instruistoj, gepatraj kaj entute intelekt- 
ulaj rondoj. W. Smital, Wien. 

Landestraro de A. E. D. por Salz- 
burg eldonis belan gvidlibron tra 
Salzburg „por plifaciligi al eksterlundaj 
gesamideanoj la vizitadon de tiu tre beta 
kaj interesa landeto kaj por tiel samtempe 
subteni la disvastigadon de Esperanto tie". 
La ilustrita libreto informas interalie per 
kelkaj tre interesaj ĉapitroj pri la historio de 
urbo Salzburg, alpvidindajoj, glacikavernoj 
kaj similaj. 

A 

Ciokaze ni ankau menciu la malpli novan 
gvidlibron tra Graz, sub aŭspicioj de 
.Landesverband furFremdenverkehrinSteier- 
mark“ (t.e.Landa Asocio por fremdulfrekvento 
en Stirio) eldonita de Stiria Esperantista So- 

cieto Graz kun subvencio de tiu urbo. Gi 
estas ankau ilustrita kaj detale informas en 
tri zorge laboritaj partoj pri ĉio sciinda. 

Tiuj du Esperantajoj estas tre imitindaj. 

Novaj poŝtmarkoj en Austrio. La 
1. decembro la poŝtadniinistraro eldonis pro 
plialtigo de la poŝtpago vicon da novaj poŝt- 
markoj: Por simpla afranko 700 K bruna, 
800 K violkolora (desegno «grenspiko"), 
1500 K oranĝkolora, 4000 K blua sur blua 
papero (desegno „martelo kaj prenilo*); por 
posta afranko: 1500 kaj 3000 K violkolora 
(desegno kiel la nunaj); poŝtkartoj: 700 K 
bruna. Oni ne intencas eldoni jam nun poŝt- 
markojn laŭ ŝilinga monsistemo, sed farl sur- 
presojn je la nunaj poŝtmarkoj. 


fiiy # SHntaj anonc. 7000 aŭ. K. Reklamo 1 , pĝ. = 250 mil., '/s 130 mil., 

v 4 = 70 mil.. Vs = 40 mil. aŭ . K; je 3foja enpreso 5°/„ rabato. 

Kara) ^amideanoj lutmonda] ! 

Subtenu mian kolektadon de Esperantajoj per alsendo de unuopaj E.-gazetoj 
ĉiulandaj. Mi dankos per tuja alsendo de nia landa gazeto au ilustrita poŝtkarto. 

Bernhard Selzer, Wien X, Ettenreichgasse 4131. 

Osterreichische Orgelbau 


pregej- 


Fabrikabo be 
kaj salonorgenoj, 
harmoniumoj kaj 
uiolonoj 


pianoj 


Fcbrikejoj:, 

5alzburg-Parsch, Saisbergstrasse 

Hr. 13a 

Telegramadreso : Cdclliag Salzburg 
Telefono: 302, Salzburg 

Flrtistaj ĉefoj: 

Rkaĉemiprofesoro U. Boiler, Kloster 
neuburg, kaj katebralmuzikestro 
Franz X. Bruber, 5alzburg 

La teknika guiĉaĉo estas en la manoj 

ĉe famaj fakuloj 

Eldonanto: Esperanto Unuiĝo en Korneuburg (Redaktoro: Hugo Steiner, Korneuburg, Hoven- 
gasse 12). — Presejo: Gstaltner <S Co., G. m. b. H., Korneuburg, Kirchengasse 3. 










